Σολομός στον φούρνο με σάλτσα μυρωδικών
Λίγο ξύσμα λεμονιού και κοκκινοπίπερο στο σερβίρισμα κι έτοιμο το φαγητό μας.
4 φιλέτα ή φέτες σολομού (περίπου 200 γρ. το καθένα), 4 καρότα, κατά προτίμηση βιολογικά, κομμένα σε λεπτά μπαστουνάκια, 4 κολοκυθάκια, κομμένα σε λεπτά μπαστουνάκια (το καλοκαίρι), 2 μέτριες πατάτες, κατά προτίμηση βιολογικές, κομμένες σε λεπτά μπαστουνάκια, χυμός και ξύσμα από 1 ακέρωτο λεμόνι, τα φύλλα από 1/2 ματσάκι μαΐντανό, χοντροκομμένα, τα φύλλα από 1 ματσάκι άνηθο, χοντροκομμένα, 2 σκελίδες σκόρδου (ή όσο σκόρδο μας αρέσει), 1 κουτ. σούπας μουστάρδα με σπόρους, 5 αντσούγιες διατηρημένες στο λάδι, καλά ξεπλυμένες, αλάτι, φρεσκοτριμμένο πιπέρι, 1/2 φλιτζ. τσαγιού ελαιόλαδο, κόκκινο πιπέρι για πασπάλισμα
Για να φτιάξουμε σολομό στον φούρνο με σάλτσα μυρωδικών, αρχικά προθερμαίνουμε τον φούρνο στους 200° C.Πολτοποιούμε όλα τα υλικά στο μπλέντερ ή στο μούλτι. Αν κάνουμε την πολτοποίηση στο μούλτι μπορεί να χρειαστεί να προσθέσουμε λίγο ελαιόλαδο επιπλέον.Νοστιμίζουμε με αλατοπίπερο – το αλάτι με μέτρο καθώς οι αντσούγιες είναι αρκετά αλμυρές.Απλώνουμε τα κομμένα λαχανικά σ’ ένα ταψί που να τα χωράει σε μονή στρώση.Τα περιχύνουμε με τη μισή σάλτσα και ανακατεύουμε να πάει παντού.Έπειτα, τα φουρνίζουμε για 15 λεπτά.Εν τω μεταξύ, βάζουμε τα φιλέτα σολομού σε ένα βαθύ μπολ, τα περιχύνουμε με την υπόλοιπη σάλτσα και ανακατεύουμε να καλυφθούν καλά.Τα αφήνουμε να μαριναριστούν για όση ώρα ψήνονται τα λαχανικά.Μόλις περάσουν τα 15 λεπτά, τραβάμε το ταψί και βάζουμε πάνω στα λαχανικά τα φιλέτα του σολομού με τη σάλτσα τους.Αλλάζουμε τη λειτουργία του φούρνου στο γκριλ και ψήνουμε για άλλα 5-7 λεπτά τα ψάρια από κάθε πλευρά, ώσπου να ψηθούν.Ξεφουρνίζουμε το φαγητό, περιχύνουμε με το χυμό λεμονιού, πασπαλίζουμε με το ξύσμα και το κοκκινοπίπερο και σερβίρουμε, τον σολομό με σάλτσα μυρωδικών.
Καρότα,Κολοκύθα,Σολομός